**ΔΕΛΤΙΟ ΤΥΠΟΥ**

**1ο ΑΝΑΠΤΥΞΙΑΚΟ ΣΥΝΕΔΡΙΟ ΕΠΙΜΕΛΗΤΗΡΙΟΥ ΧΑΛΚΙΔΙΚΗΣ**

Συμπεράσματα – Στρογγυλή Τράπεζα Τοπικής

Αυτοδιοίκησης Χαλκιδικής

Ολοκληρώθηκε με επιτυχία και ο τελευταίος κύκλος του 1ου Αναπτυξιακού Συνεδρίου του Επιμελητηρίου Χαλκιδικής, με τα πρώτα συμπεράσματα και τη Στρογγυλή Τράπεζα Τοπικής Αυτοδιοίκησης. Το πάνελ συζήτησης διαμόρφωσαν οι: **Κουφίδης Γιάννης**, Πρόεδρος Επιμελητηρίου Χαλκιδικής**, Καρράς Εμμανουήλ**, Δήμαρχος Νέας Προποντίδας, **Βαλιάνος Στέλιος**, Δήμαρχος Αριστοτέλη και ο **Βλαχοκώστας Χρίστος**, Αναπληρωτής Καθηγητής - Τμήμα Μηχανολόγων Μηχανικών ΑΠΘ από την ομάδα της επιστημονικής τεκμηρίωσης του Συνεδρίου.

Ξεκινώντας ο **κ. Βλαχοκώστας**, έκανε μια σύνοψη όσων ειπώθηκαν τις δύο ημέρες στο Συνέδριο, εστιάζοντας σε σημεία, όπως η κλιματική αλλαγή, η αξιοποίηση υδάτινων πόρων, οι υποδομές, τα ζητήματα κυκλικής οικονομίας, η αειφορική τουριστική δραστηριότητα και ο ψηφιακός μετασχηματισμός.

Στη συνέχεια, ο Δήμαρχος Αριστοτέλη **Στέλιος** **Βαλιάνος** παρουσίασε τα δεδομένα του δήμου του, αναφερόμενος στην κοινωνική συνοχή και την τουριστική ανάπτυξη. “Για να επιτευχθούν αυτοί οι στόχοι”, ανέφερε χαρακτηριστικά, “πρέπει να υπάρξει αειφορία, που σημαίνει προστασία περιβάλλοντος, εργασία ντόπιων και αντισταθμιστικά οφέλη μιας επένδυσης. Το κράτος πρέπει να στηρίζει την αυτοδιοίκηση και να μην την ελέγχει”.

Ο **κ. Μανώλης Καρράς**, Δήμαρχος Νέας Προποντίδας παρουσίασε τα έργα της προηγούμενης και της παρούσας τετραετίας, εστιάζοντας στο έργο του ενιαίου παραλιακού μετώπου και μιλώντας για μελέτες και αναπλάσεις, αλλά και για τα προβλήματα και τις δυσκολίες, που αντιμετωπίζει η περιοχή του, τονίζοντας πως «Θα πρέπει να αντιμετωπίζουμε τις συνθήκες με αισιοδοξία και διάθεση, παρά τις αντιξοότητες».

Στο κλείσιμο της ενότητας ο πρόεδρος του Επιμελητηρίου Χαλκιδικής και οικοδεσπότης **Γιάννης Κουφίδης**, δήλωσε, πως “τα συμπεράσματα του συνεδρίου θα λειτουργήσουν ως οδικός χάρτης για τα επόμενα βήματα, τα οποία θα πρέπει να χαρακτηρίζονται από συνεργασία, συνέπεια, αισιοδοξία και θετικότητα. Να ξεπεράσουμε τις κόκκινες γραμμές και όλοι μαζί να πάμε μπροστά τον τόπο μας”.

26 εισηγητές από την ακαδημαϊκή κοινότητα, την κυβέρνηση, τις επιχειρήσεις, παραγωγικούς φορείς, την τοπική αυτοδιοίκηση, αναφέρθηκαν σε θέματα επίκαιρα, σοβαρά και κυρίως στο πλαίσιο των στόχων της βιώσιμης ανάπτυξης, όπως αυτή καθορίζεται από την Ατζέντα του 2030, κυρίως όμως προσαρμοσμένων στην πραγματικότητα της Χαλκιδικής. Το 1ο Αναπτυξιακό Συνέδριο του Επιμελητηρίου Χαλκιδικής θα αποτελέσει τη βάση για μια νέα οπτική, μια πιο ρεαλιστική, προγραμματική και στοχευμένη προσέγγιση, ώστε να διεκδικηθούν για τη Χαλκιδική αυτά που της αξίζουν!

Περισσότερες πληροφορίες για το συνέδριο: [https://develop-halkidiki.gr/](https://develop-halkidiki.gr/?fbclid=IwAR1PEjKtV-hZDefexjqTh8CkMgHmmSfyIM5Lj7aESvG2Xd8h3lWYmLGMWMc)

[#ΕπιμελητήριοΧαλκιδικής](https://www.facebook.com/hashtag/επιμελητήριοχαλκιδικής?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#HalkidikiChamber](https://www.facebook.com/hashtag/halkidikichamber?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#halkidikichamber](https://www.facebook.com/hashtag/halkidikichamber?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#develophalkidiki](https://www.facebook.com/hashtag/develophalkidiki?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R)



Επιστημονική Τεκμηρίωση